وحید الدین خاں

وحیدالدین خاں، (1925ء-2021ء)ایک ہندوستانی اسلامی اسکالر، مدرسۃ الاصلاح اعظم گڑھ کے فارغ التحصیل عالم دین، مصنف، مقرر اور مفکر  تھے، یہ اسلامی مرکز نئی دہلی کے چیرمین، ماہ نامہ الرسالہ کے مدیر تھے اور1967ء سے 1974ء تک الجمعیۃ ویکلی(دہلی) کے مدیر رہ چکے تھے۔ ان کی تحریریں بلا تفریق مذہب و نسل مطالعہ کی جاتی ہے, 
خان صاحب، پانچ زبانیں جانتے تھے، (اردو، ہندی، عربی، فارسی اور انگریزی) ان زبانوں میں لکھتے اور بیان بھی کرتے تھے، ٹی وی چینلوں میں خانصاحب کے پروگرام نشر ہوتے ہیں۔
مولانا وحیدالدین خاں، عام طور پر دانشور طبقہ میں امن پسند مانے جاتے ہیں۔ ان کا مقصد مسلمانوں اور دیگر مذاہب کے لوگوں میں ہم آہنگی پیدا کرنا، اسلام کے متعلق غیر مسلموں میں جو غلط فہمیاں ہیں انہیں دور کرنا، مسلمانوں میں مدعو قوم (غیر مسلموں) کی ایذا و تکلیف پر یک طرفہ طور پر صبر اور اعراض کی تعلیم کو عام کرنا تھا جو ان کی رائے میں دعوت دین کے لیے ضروری ہیں۔

ولادت
مولانا کی پیدائش 1925 میں ضلع اعظم گڑھ، کے  گاؤں بڈھریا میں پٹھان زمینداروں کے ایک خاندان میں ہوئی، چار سال کی عمر میں ان کے والد کا سایہ سر سے اٹھ گیا، اور ان کی پرورش ان کی والدہ زیب النساء اور ان کے چچا صوفی عبد الحمید خان نے کی۔  انہوں نے اپنی تعلیم 1938 میں سرائے میر (اعظم گڑھ) کے مدرسہ الاصلاح میں حاصل کی۔ انہوں نے اپنے عالمیت کا کورس مکمل کرنے میں چھ سال گزارے اور 1944 میں گریجویشن کیا۔

ماہ نامہ الرسالہ 
الرسالہ نامی ایک ماہ نامہ جو اردو اور انگریزی زبان میں شائع کیا جاتا ہے۔ الرسالہ (اردو) کا مقصد مسلمانوں کی اصلاح اور ذہنی تعمیر ہے اور الرسالہ (انگریزی) کا خاص مقصد اسلام کی دعوت کو عام انسانوں تک پہنچانا ہے، دور جدید میں الرسالہ کی تحریک، ایک ایسی تحریک ہے جو مسلمانوں کو منفی کارروائیوں سے بچ کر مثبت راہ پر ڈالنے کی کوششیں جاری رکھی ہوئی ہے۔ مولانا لکھتے ہیں کہ 
الرسالہ کا انگریزی ایڈیشن مولانا کی دختر محترمہ ڈاکٹر فریدہ خانم  کی تنہا کوششوں سے 1984ء میں جاری ہوا اور اب تک جاری ہے، مولانا کی اردو کتب کے جو انگریزی ترجمے شائع ہوئے ہیں وہ تمام تر ڈاکٹر فریدہ خانم کی تنہا کوششوں کا نتیجہ ہے۔ جس کا اعتراف مولانا نے اپنی ڈائری (1990ء – 1989ء) کے صفحہ 85 میں کیاہے۔

سفرنامے 
ان کے سفر نامے کافی مشہور ہیں۔ جیسے سفرنامہ غیر ملکی اسفار جلد اول ودوم، سفرنامہ اسپین وفلسطین، اسفار ہند وغیرہ۔

افکار ونظریات 
خان صاحب لکھتے ہیں کہ:(میری پوری زندگی پڑھنے،سوچنے اور مشاہدہ کرنے میں گذری ہے۔ فطرت کا بھی اور انسانی تاریخ کا بھی۔ مجھے کوئی شخص تفکیری حیوان کہہ سکتاہے۔ میری اس تفکیری زندگی کا ایک حصہ وہ ہے جو الرسالہ یا کتب میں شائع ہوتا رہاہے۔ اس کا دوسرا،نسبتاً غیر منظم حصہ ڈائریوں کے صفحات میں اکھٹا ہوتا رہاہے۔ یہ کہنا صحیح ہوگا کہ میری تمام تحریریں حقیقتاً میری ڈائری کے صفحات ہیں۔ اس فرق کے ساتھ کہ لمبی تحریروں نے مضمون یا کتاب کی صورت اختیار کرلی۔ اور چھوٹی تحریریں ڈائریوں کا جزء بن گئیں۔)

ان سب کے باوجود مولانا کی کچھ تحریریں اور ونظریات ایسے ہیں جن کی وجہ سے اہل علم ان سے اختلاف رکھتے ہیں۔ اختلاف معمولی نہیں ہے بہت سی باتوں میں یہ جمہور علما اسلام سے الگ رائے رکھتے ہیں۔ جیسے انسان کامل، جہاد، دجال، مہدی، ختم نبوت کا مفہوم، ظلم کو برداشت کرنا اور جوابی کارروائی سے گریز کی تلقین، تقلید شخصی، وغیرہ

خود نوشت 
مولانا وحید الدین خاں کی خودنوشت تحریروں پر مبنی سوانح عمری "اوراق حیات" شائع ہو گئی ہے، جو ایک ہزار صفحات پر مشتمل ہے۔
اس کتاب کو اردو زبان معروف سوانح نگار شاہ عمران حسن نے دس سال کی طویل محنت کے بعد مرتب کیا ہے۔ اس جاں گسل کام پر تبصرہ کرتے ہویے مولانا وحید الدین خاں نے ایک بار کہا کہ جو کام میں پوری زندگی نہ کر سکا اسے شاہ عمران حسن صاحب نے کیا ہے۔.۔

کتب و رساہل

اردو کتب 
خاں صاحب نے عصری اسلوب میں 200 سے زائد اسلامی کتب تصنیف کی ہیں۔ جو آپ کی علمی قابلیت کا سب سے بڑا ثبوت ہے۔ ان میں سے چند قابل ذکر تصانیف مندرجہ ذیل ہیں۔

عربی کتب و تراجم 

نوٹ:الاسلام یتحدی:(مذہب اور جدید چیلنج) پانچ عرب ملکوں:(قطر، قاہرہ ،طرابلس، خرطوم اور تیونس) کی جامعات میں داخل نصاب ہے۔

انگریزی کتب و تراجم

اعزازات 
 ڈیمورگس بین الاقوامی اعزاز، جو گوربہ چیف کے ہاتھوں دیا گیا
 جنوری 2021 میں انہیں ہندوستان کا دوسرا اعلی شہری اعزاز ، پدما وبھوشن سے نوازا گیا۔
 قومی یکجہتی اعزاز (بھارت)
 کمیونل ہارمونی اعزاز (بھارت حکومت)
 دیوالی بن موہنلال مہتا اعزاز
 اردو اکاڈمی ایوارڈ
 قومی اتحاد اعزاز (بھارت حکومت)
 دہلی اعزاز (دہلی حکومت)
 ارونا آصف علی، بھائی چارگی اعزاز
 قومی شہری اعزاز (بھارت حکومت)
 سیرت بین الاقوامی اعزاز
 جنوری 2000 میں بھارت کا تیسرا سب سے بڑا شہری اعزاز ، پدم بھوشن.

(12مئی،1989ء میں حکومت پاکستان نے مولانا کی کتاب، پیغمبر انقلاب(انگریزی) پر پہلا بین الاقوامی انعام دیا۔)

وفات 
21 اپریل 2021ء کو بعمر 96 برس وفات پاگئے، نئی دہلی کے ہسپتال میں زیر علاج تھے پسماندگان میں 2 بیٹے اور 2 بیٹیاں ہیں

حوالہ جات

بیرونی ورابط 
 http://www.alrisala.org/
 http://www.goodwordbooks.com/
 http://www.cpsglobal.org/

1925ء کی پیدائشیں
اردو غیر افسانوی مصنفین
اسلامی فلسفی
اعظم گڑھ کی شخصیات
اکیسویں صدی کی بھارتی شخصیات
اکیسویں صدی کے بھارتی فلسفی
اکیسویں صدی کے بھارتی معلمین
اکیسویں صدی کے ہندوستانی مسلمان
انگریزی مترجمین قرآن
بیسویں صدی کی بھارتی شخصیات
بیسویں صدی کے بھارتی غیر افسانوی مصنفین
بیسویں صدی کے بھارتی فلسفی
بیسویں صدی کے بھارتی مرد مصنفین
بیسویں صدی کے بھارتی معلمین
بیسویں ویں صدی کے ہندوستانی مسلمان
بھارت کے سنی علما
بھارت میں کورونا وائرس کی وبا سے اموات
بھارتی ائمہ کرام
بھارتی روحانی گرو
بھارتی فعالیت پسند
بھارتی مسلم شخصیات
بھارتی مصنفین
پدم بھوشن وصول کنندگان
روحانی اساتذہ
علماء علوم اسلامیہ
مسلم فلاسفہ
ہندوستانی صوفی مذہبی رہنما
ہندوستان کے مسلمان مذہبی رہنما
Short description is different from Wikidata
بیسویں صدی کے بھارتی سوانح نگار